Pole ammu ajaveebi kirjutanud. Sel nädalal oli meie koolis huvitav nädal nimega "Oma klassi nädal" Iga päev toimusid mingid võistlused või üritused, millest kõik põhikooliklassid osa võtsid. Esmaspäeval oli klassi ühtse stiili päev ja samuti üks huvitav mäng aulas. Meie ühtne stiil kujutas endast siis väikeseid siniseid  riidest väljalõigatud paadikesi, mille riiete külge kinnitasime. Mäng oli selline, et igast klassist esindas klassi üks poiss ja üks tüdruk ja nad istusid seljad vastamisi toolidel, kõigil käes paber millel ühel pool sõna "jah" ja teisel pool "ei". Küsiti igasugu küsimusi ja võitis see klass, kelle esindajad kõige rohkem ühtemoodi vastasid (keegi ei teadnud, mida teine vastab).